CELEX: 62020TN0302
Language: sk
Date: 2020-05-15 00:00:00
Title: Vec T-302/20: Žaloba podaná 15. mája 2020 – Del Valle Ruiz a iní/SRB

27.7.2020   
            
            
               SK
            
            
               Úradný vestník Európskej únie
            
            
               C 247/31
            
         
      Žaloba podaná 15. mája 2020 – Del Valle Ruiz a iní/SRB
      (Vec T-302/20)
      (2020/C 247/41)
      Jazyk konania: španielčina
      
         Účastníci konania
      
      
         Žalobcovia: Antonio Del Valle Ruiz (Ciudad de México, Mexiko) a 36 ďalších žalobcov (v zastúpení: P. Rubio Escobar, R. Ruíz de la Torre Esporrín a B. Fernández García, abogados)
      
         Žalovaná: Jednotná rada pre riešenie krízových situácií
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil rozhodnutie Jednotnej rady pre riešenie krízových situácií zo 17. marca 2020, ktorým sa stanovuje, či je potrebné vyplatiť náhradu akcionárom a veriteľom, v súvislosti s ktorými sa vykonali opatrenia na riešenie krízovej situácie týkajúce sa Banco Popular Español S.A. (SRB/EES/2020/52),
               
            
                  —
               
               
                  uložil žalovanej a vedľajším účastníkom konania, ktorí do konania vstúpia na úplnú alebo čiastočnú podporu jej návrhov, povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú šesť žalobných dôvodov.
      Prvý žalobný dôvod založený na porušení článku 15 ods. 1 písm. g) nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (ďalej len „nariadenie č. 806/2014“). Žalobcovia v tejto súvislosti tvrdia, že bývalí akcionári spoločnosti Banco Popular nemali v dôsledku riešenia krízovej situácie utrpieť vyššie straty, než aké by utrpeli v prípade bežného konkurzného konania.
      Druhý žalobný dôvod založený na porušení článku 20 ods. 16 nariadenia č. 806/2014. V tejto súvislosti žalobcovia uvádzajú, že napadnuté rozhodnutie neobsahuje posúdenie, či by sa s bývalými akcionármi spoločnosti Banco Popular zaobchádzalo lepšie v bežnom konkurznom konaní ako v rámci riešenia krízovej situácie, pričom konkurzné konanie zodpovedá likvidácii. Navyše oceňovanie podľa nich nevykonala nezávislá osoba.
      Tretí žalobný dôvod založený na porušení článku 41 ods. 2 Charty základných práv Európskej únie (ďalej len „Charta“), keďže bolo porušené právo bývalých akcionárov spoločnosti Banco Popular byť pred vypočutý prijatím individuálneho rozhodnutia, ktoré ich nepriaznivo ovplyvňuje.
      Štvrtý žalobný dôvod založený na porušení článku 47 Charty. Žalobcovia v tejto súvislosti uvádzajú, že bolo porušené právo bývalých akcionárov spoločnosti Banco Popular na účinnú súdnu ochranu, čím došlo k porušeniu ich práv na obranu.
      Piaty žalobný dôvod založený na porušení článku 17 Charty a článku 1 protokolu č. 1 k Európskemu dohovoru o ochrane ľudských práv a základných slobôd tým, že akcionári boli pozbavení svojich vlastníckych práv bez toho, aby za túto stratu dostali primeranú kompenzáciu.
      Šiesty žalobný dôvod založený na porušení článku 52 Charty. V tejto súvislosti žalobcovia tvrdia, že SRB pripravila akcionárov o ich vlastníckej práva bez dodržania zákonom stanovených limitov.